  Майя Бывальцева Удмуртарняе, 7-тӥ инвожое, 12 нылъёс но пиос Удмуртиысь Искусствоосъя элькун нылпи школаез йылпумъямзы сярысь свидетельствоос басьтӥзы. Витез соос пӧлысь дышетсконниез «витьёсын» быдтӥзы. Сӥё-дано ужрадэ пиналъёслэн анай-атайёссы, дышетӥсьёссы, визьнодасьёссы люкаськизы, озьы ик Удмуртиысь лулчеберетъя министр Владимир Соловьёв но элькунлэн Кун Кенешысьтыз тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн тӧроез Татьяна Ишматова лыктӥзы. Кивалтӥсьёс пиналъёслы искусство удысын тодон-валанъёссэс азинтыны, колледжын, консерваториын дышетскемзы бере одно ик Удмуртие берытскыны сӥзизы. Зэмзэ но, тросэз пиналъёс дышетсконзэс лулчеберетъя дышетон юртъёсын азьланьтыны малпало. Соос пӧлын Ува ёросысь Родники гуртысь Софья Кузьмина Али мон мыно музыкальной колледже, фортепианое Софья Кузьмина, Искусствоосъя элькун нылпи школаез йылпумъясьИскусствоосъя элькун нылпи школаын Софья 4 ар дышетскиз. Нырысь-валысь ачиз но, анаез но трос синвузэс кисьтӥзы. Туж жаль потӥз, котькуд нунал ветлӥсько вал доразы татчы, собере дышиз, ваньмыз умой. <…> Шумпотко табере, татчы сётӥм шуыса Лия Кузьмина, Софья Кузьминалэн анаезЭгра каргуртысь Елизавета Дюкина Искусствоосъя элькун школае ас мылкыд каремезъя 6 ар талэсь азьло лыктӥз. Солэн верамезъя, нырысь капчи вал, мӧзмон берлогес вуиз. Нырысь араз туж капчи вал, мон дорам жингыръяны но вунэтылӥ, малы ке шуоно татын туж тунскыо вал. Собере кыкетӥ, куинетӥ араз мӧзмыны кутски ни. Но али чик уг жаляськы. Мон ваньзэ тае эшшо одӥг пол ортчысал на Елизавета Дюкина, Искусствоосъя элькун нылпи школаез йылпумъясьИскусствоосъя школаын Елизавета фольклор ӧръя дышетскиз, но али Лулчеберетъя элькун колледжлэн театр ёзэтаз пырыны малпаське. Пичи Пурга ёросысь Арлан гуртысь Данил Ефимов азьлань удыссэ ӧз бырйы на. Искусствоосъя элькун нылпи школаын со кык ар гинэ дышетскиз, соин ик свидетельство но ӧз басьты. Но та школаын дышетскем аръёсыз сярысь чик уг жаля. Мон соку та школа сярысь ӧй тоды вал ай. Аслам но уг поты вал ай мынэме, ачим дышетско шуыса. Мон дышетскыны ветлӥ Антонова Катя апай доры, собере со монэ косӥз татчы мыныны, и мон лыктӥ татчы дышетскыны 8-тӥ классэ. <…> Татын мон дыши нотаослы, кудзэ ке мон уг тодӥськы вал та дырозь. Эшъёс выль шедьтӥ, кудъёсыз заниматься каро соин ик, маин мон Данил Ефимов, Искусствоосъя элькун нылпи школаез йылпумъясьВатсалом, пиналъёслэн дышетскон арзы ӧз на йылпумъяськы. Та нуналъёсы соос шоръёзо школаын йылпумъянъёс экзаменъёс сёто на.  Тегъёс: Лулчеберет Дышетон Ижкар Удмуртия искусство пиналъёс искусствоосъянылпишкола  